**Тақырыбы:** «Құтты болсын-Жаңа жыл!»

**Мақсаты:** бүлдіршіндерге мерекелік көңіл-күй сыйлау, Жаңа жыл мерекесі туралы түсінік беру, балаларға Аяз ата, Ақшақар туралы айту, көңілді ойын ойнату, достық қарым-қатынынас ояту.

**Көрнекіліктер:** безендірілген шырша, жаңа жылға арналған суреттер, жылтырауықтар,түрлі-түсті шамдар.

Музыка ойнап тұрады.  
**Тәрбиеші:** Тезірек, тездетіп мында жиналыңдар. Басталады Жаңа жылдық карнавал, маска да бар, би де бар, асығындар, шырша жанында қонақтарды қарсы алыңдар. Аязата шақырғанның бірі дағы қалмайды. Басталады, басталады, жаңажылдық - жаңажылдық карнавал! Карнавалдың иелерін қарсы алайық! (қол шапалақтау, балалар екі - екіден кіреді)  
**Тәрбиеші**: Армысыздар, аяулы ұстаздар, ата – аналар,! Сәлеметсіздер ме, балалар. Сендер бүгін, сәнді киініп, әдемі болып кетіпсіндер. Ал, сендер бүгін қандай мереке екенін білесіңдер ме балалар?  
**Балалар**: Жаңа жыл!

**Тәрбиеші:** Ал, ендеше «Құтты болсын, Жаңа жыл» ертеңгілігімізді бастауға рұқсат етіңіздер.

**Тәрбиеші:** Құттықтау сөзін мектебіміздің директоры Бекишов Ардақ Болатұлына береміз.

**Тәрбиеші**: Балалар, ортамыздағы әсем не, қараңдаршы?  
**Балалар:** Шырша!  
**Тәрбиеші**: Шыршамыз қандай әдемі! Ойыншықтары неткен көп! Бірақ балалар шыршамыз көңілсіз сияқты. Сиқырлы сөздерімізді айтып шыршаның шамдарын жағамыз ба?

**Балалар:** иә

**Тәрбиеші:** Қуант бізді, таңырқат шамдарыңды жарқырат! (3 рет айту керек)  
**Балалар:** Қуант бізді, таңырқат шамдарыңды жарқырат.(қолдарын шапалақтатады) Шырша жарқырайды.

**Тәрбиеші**: Балалар бүгін біз Жаңа жылды қарсы алуға жиналдық. Келіңдер, сән құрап тұрып, қол ұстасып жүріп ән салайық.  
**Ән:** «Шырша жыры»  
**Тәрбиеші**: Балалар, бізде шыршамыз бар, әдемі киінген балаларымыз бар, ата - аналарымыз, көрермендеріміз де бар екен, енді, біздің жаңа жылдық мерекемізге кім жетпейді?  
**Балалар:** Аяз ата мен Ақшақар.

**Тәрбиеші:** қане, онда Аяз ата мен Ақшақарды шақырайық.   
**Балалар:**

Аяз ата, Аяз ата, Аяз ата.

Ақшақар, Ақшақар,Ақшақар.  
Алыстан Аяз атаның дауысы естіледі.  
**Тәрбиеші**: Аязата, Ақшақар келе жатыр ғой деймін, шақырайық, қол соғайық балалар! **Балалар**: Аяз ата, Ақшақар! 3 рет  
 **Аяз ата:** Амансыңдар ма, ата-аналар, ұстаздар!Сәлеметсіңдер ме, балалар!  
Күнтізбеде қалыпты жалғыз ғана бір парақ,  
Дайындалдым жыл бойы,  
Жолға шығар келді уақ!  
Шақырымды жүздеген  
Басып өту мен үшін  
Жаңа жылдың түнінде  
Жасыл шырша түбінде.  
Кездессем деп сендермен,  
Тарасам екен сыйлықтар,  
Одан асқан не сый бар.  
Қуаныш сыйлау балаға  
Одан зор бақыт бола ма!  
Сендерді көргеніме сондай бақыттымын!.  
**Ақшақар:** Сәлеметсіңдер ме, балалар! Орманды көктей өтіп жеттім - ау сендерге. Қандай әдемі, неткен сұлу шырша!

**Тәрбиеші:** Аяз ата, Ақшақар келгендеріңізге көп рахмет! Балалар да қатты қуанып жатыр.

**Тәрбиеші**:Балалар қараңдаршы бізге қонақ келген сияқты. Бұл кім екен?

**Балалар:** Жаңа жыл-ит.

**Жаңа жыл**: Кім десендер, мен жаңа жылмын, итпін. Мен сендерге жаңа жылда үлкен табыс, денсаулық ала келдім.Балалар енді менімен бірге әсем шыршамызды айналып ән айтасыңдар ма?

**Ән**: «Келді міне, Жаңа жыл!»  
**Аяз ата**: Бәрекелді, ал, енді балалар сендердің дайындаған тақпақтарың бар деп естідім, айтып бересіңдер ме?

**Балалар**: иә

**Ф.Әмір:**  
Жаңа жылмен, жаңа жылмен,  
Құттықтаймыз әрине.  
Әкемізді, анамызды  
Қонақтардың бәрін де

**Іңкәр**: Қыс келді, қыс келді Ақтарып ақ қарды

Сағындым Аязатаны

Көрдің бе Аяз атаны

Аппақ екен сақалы

Аппақ екен мұрты да

Аппақ екен шапаны

**Айсәуле:**

Тамаша, тамаша

Шыршамыз тұр жараса

Төбесінде жұлдызы

Көз тоймайды қараса

**С.Әмір:**

Шыршамызда керемет

Ойыншықтар тағылған

Алыс жақтан келіп тұр

Аязата сағынған.

**Әліхан:**

Міне, тағы келіп тұр

Жаңа бір жыл балала

Жадыратып жер үстін

Төрімізге ол шығар.

**Айару:**

Әуеледі әніміз

Жаңа кірді сәніміз

Ақшақарды ортаға алып

Би билейік бәріміз.

**Айзере:**

Жасыл шырша орманнан

Бізге арнайы келіпті

Ойыншығын балалар

Шыршаға әсем іліпті.

**Айару:**

Аспанға жерге төкті

Ақ күмісін уыстап,

Жаңа жылда келеді

Бізге қарай жылыстап,

Жүзімізге күлкі ойнап

Қанаттанды жанымыз.

Жаңа жылды біз тойлап

Шаттанамыз бәріміз.

**Тәрбиеші:** Қәне, балалар, бәріміз «Шыршаға бардық!» әнін шыршаны айналып жақсылап айтып жіберейік, Аяз атамызбен Ақшақарымызбен, Жаңа жыл бәріміз!  
**Ән:** «Шыршаға бардық!»

**Тәрбиеші**: Балалар жаңа жыл мерекесінде ата-аналарымызбен ойын ойнайық.

**Ойын**: «Тауып көр»

**Ойынның мақсаты:**қатысушылар екі-екіден бөлінеді, құлақап киіп берілген сөздерді ауыздан оқып айту керек.  
Аяз ата мен Ақшақар сыйлықтар таратады.

**Тәрбиеші:** Құттықтау сөзі ата-аналарымызға беріледі.

**Аяз ата:** Балалар, ата-аналар, ұстаздар барлықтарыңызды жаңа жыл мерекесімен шын жүректен құттықтаймыз.Отбасыларыңызға бақыт, молшылық, денсаулық тілейміз.Келер жылы аман-есен кездесейік.  
**Ақшақар**: Мінекей, балалар, сендермен қоштасатын да кез келді. Сендерді қимай тұрмыз, барлығың да көңілді, әдемі бала екенсіңдер.  
**Тәрбиеші:**

Жаңа жыл, жаңа әннің тербелуі,

Жаңа жыл ақ арманның өрленуі

Жаңа жыл бақшадағы лүпілдеген

Кішкентай балалардың ержетуі

Жаңа жыл қайсарлық пен жүректілік

Баратын болашаққа білек түріп

Біз жылдарға қол соғамыз

Әлемге жақсылықтар тілеп тұрып-дей отыра сіздерге жаңа жыл молшылық, табыс, береке, бүлдіршіндерімізге зор денсаулық тілей отырып «Құтты болсын-Жаңа жыл!» ертеңгілігімізді аяқтаймыз.Келгендеріңізге көптен көп рахмет.

Қош, сау болыңыздар!

**«Еркетай» шағын орталығы**

**«Құтты болсын,**

**Жаңа жыл!»**



**Дайындаған:** Баймұрат А.Ә.

**Тексерген:** Бркенова О.Е.

26.12.2017 жыл